《踏莎美人 冬日喜接毕素溪夫人札，填此寄怀》
清代·张玉珍

灯吐红英，雀喧碧树。瑶华远赠加餐语。心随江水向东流。

记得桂花香里、棹扁舟。桐槛煎茶，风帘咏絮。生无仙骨留难住。

别来消瘦不关秋。怎奈诗囊难贮、几多愁。

作者简介：江苏华亭人，字蓝生，金瑚妻。自幼工诗。王述庵、钱竹汀、吴白华皆推重之。有《晚香居词》。